ddrg/super_eurlex huggingface dataset:
41.

ponovno poudarja, da si Evropa ne more privoščiti tako velikega števila nezaposlenih; ugotavlja, da pri velikih spremembah, ki se dogajajo po vsem svetu, evropski socialni model ne bo ostal neprizadet; meni, da si mora Evropa za to, da bi se spoprijela z demografskimi izzivi in zagotovila trajnostne javne finance, prizadevati za reforme trga dela in sistemov socialnega varstva, da bi okrepila spodbude za delo in ljudem zagotovila priložnosti in veščine, s katerimi se bodo laže soočali s spremembami in se laže ponovno vključili v plačano delo; poudarja, da se mora Evropska unija lotiti številnih reform, če želi ohraniti konkurenčnost na svetovnem prizorišču; meni, da se bo z okrepitvijo socialnega dialoga povečalo zaupanje med podjetji in delavci, ki je potrebno pri izvajanju reform; poudarja, kako pomembno je, da se dogovorjena skupna načela prožne varnosti izvajajo celovito in uravnoteženo tako za delavce kot delodajalce;
8.

opaža, da so na spletni strani Komisije http://ec.europa.eu/agriculture/funding/index_sl.htm objavljene povezave do baz podatkov 14 držav članic, kjer so informacije o upravičencih plačil s področja skupne kmetijske politike na podlagi deljenega upravljanja; vendar obžaluje, da so informacije raznolike in razpršene, njihova kakovost pa se precej razlikuje, zaradi česar so težko dosegljive; poziva Komisijo, naj si za vzor vzame zelo lahko dostopno spletno stran http://www.farmsubsidy.org/, ki zelo dobro deluje in je bila ustanovljena brez javnega financiranja;
— ob upo števanju člena 51 svojega Poslovnika,
— ob upo števanju poro čila Odbora za okolje, javno zdravje in varnost hrane (A6-0403/2006),
1. odobri predlog Komisije, kakor je bil spremenjen;
2. poziva Komisijo, naj zadevo ponovno predlo ži Parlamentu, če namerava svoj predlog bistveno spre-
meniti ali nadomestiti z drugim besedilom;
3. naro či svojemu predsedniku, naj stali šče Parlamenta posreduje Svetu in Komisiji.
P6_TC1-COD(2006)0193
Stališče Evropskega parlamenta sprejeto na prvi obravnavi dne 7. junija 2007 z namenom sprejetja
Uredbe (ES) št.…/2007 Evropskega parlamenta in Sveta o spremembi Uredbe (ES) št. 1925/2006 o
dodajanju vitaminov, mineralov in nekaterih drugih snovi živilom
(Ker je bil dose žen sprazum med Parlamentom in Svetom, je stali šče Parlamenta iz prve obravnave enako kon čnemu
zakonodajnemu aktu, Uredbi (ES) št.…/2007.)
P6_TA(2007)0226
Prehranski in zdravstveni podatki o živilih ***I
Zakonodajna resolucija Evropskega parlamenta z dne 7. junija 2007 o predlogu Uredbe Evropskega
parlamenta in Sveta o spremembi Uredbe (ES) št. 1924/2006 o prehranskih in zdravstvenih
podatkih o živilih (KOM(2006)0607 —C6-0338/2006 —2006/0195(COD))
Postopek soodlo čanja: prva obravnava
Evropski parlament ,
— ob upo števanju predloga Komisije Evropskemu parlamentu in Svetu (KOM(2006)0607) (1),
— ob upo števanju členov 251(2) in 95 Pogodbe ES, na podlagi katerih je Komisija Parlamentu podala
predlog (C6-0338/2006),
— ob upo števanju člena 51 svojega Poslovnika,
— ob upo števanju poro čila Odbora za okolje, javno zdravje in varnost hrane (A6-0404/2006),
1. odobri predlog Komisije, kakor je bil spremenjen;
2. poziva Komisijo, naj zadevo ponovno predlo ži Parlamentu, če namerava svoj predlog bistveno spre-
meniti ali nadomestiti z drugim besedilom;
3. naro či svojemu predsedniku, naj stali šče Parlamenta posreduje Svetu in Komisiji.
(1)Še ni objavljeno v Uradnem listu.22.5.2008 SL C 125 E/117 Uradni list Evropske unije
Četrtek, 7. junij 2007
P6_TA(2006)0070

Guantanamo

Resolucija Evropskega parlamenta o Guantanamu

Evropski parlament,

- ob upoštevanju svojih prejšnjih resolucij o pravicah zapornikov v Guantanamu do poštenega sojenja, zlasti resolucije z dne 7. februarja 2002 o položaju zapornikov v zalivu Guantanamo [1] in priporočila Svetu z dne 10. marca 2004 o pravici zapornikov v Guantanamu do poštenega sojenja [2],

- ob upoštevanju svoje resolucije z dne 28. aprila 2005 o stanju človekovih pravic po svetu v letu 2004 [3],

- ob upoštevanju resolucije z dne 18. februarja 2006 o Afganistanu [4],

- ob upoštevanju Konvencije proti mučenju in drugim krutim, nečloveškim ali poniževalnim kaznim ali ravnanju, ki jo je Generalna skupščina Združenih narodov sprejela 10. decembra 1984,

- ob upoštevanju smernic Evropske unije za boj proti mučenju in smrtni kazni ter njenih smernic za dialog s tretjimi državami o človekovih pravicah, sprejetimi leta 2001,

- ob upoštevanju zakona o odobritvi proračunskih sredstev za obrambo, ki ga je predsednik Bush podpisal 30. decembra 2005 in vsebuje tako McCainov amandma, ki prepoveduje mučenje, kot tudi Graham-Levinov amandma, ki — v skladu s tolmačenjem Bele hiše ("razglasitev zakona") — določa, da tujci, zaprti v Guantanamu, nimajo pravice, da bi njihove prestopke obravnavali na civilnih sodiščih ZDA,

- ob upoštevanju novega zakona o vojski Združenih držav 190-55, ki bo začel veljati 17. februarja 2006 in omogoča usmrtitev zapornikov, ki jih je vojaško sodišče obsodilo na smrt, v vseh zaporih, vključno z Guantanomom,

- ob upoštevanju poročila petih strokovnjakov Komisije ZN za človekove pravice o zaporu v zalivu Gauntanamo,

- ob upoštevanju nedavnega poziva nemškega kanclerja za zaprtje zapora v zalivu Guantanamo,

- ob upoštevanju člena 115(5) svojega Poslovnika,

1. poziva Vlado ZDA, naj zapre zapor v zalivu Guantanamo, ter vztraja, da se mora z vsakim zapornikom ravnati v skladu z mednarodnim humanitarnim pravom in se mu nemudoma zagotovi pravično in javno zaslišanje pred pristojnim, neodvisnim in nepristranskim sodiščem;

2. obsoja vse oblike mučenja in slabega ravnanja ter ponovno opozarja na potrebo po skladnosti z mednarodnim pravom;

3. poudarja, da sodobni terorizem, zlasti globalni terorizem, usmerjen proti demokratičnim državam in njihovemu prebivalstvu, predstavlja grožnjo osnovnim in temeljnim človekovim pravicam, ki jih uživajo naše družbe;

4. ponovno poudarja, da je boj proti terorizmu, ki je ena prednostnih nalog Unije in ključni vidik njenih zunanjih ukrepov, lahko uspešen le ob polnem spoštovanju človekovih pravic in državljanskih svoboščin;

5. naroči svojemu predsedniku, naj to resolucijo posreduje Svetu, Komisiji, visokemu predstavniku SZVP, parlamentom držav članic, generalnemu sekretarju Združenih narodov ter predsedniku in Kongresu Združenih držav Amerike.

[1] UL C 284 E, 21.11.2002, str. 353.

[2] UL C 102 E, 28.4.2004, str. 640.

[3] Sprejeta besedila, P6_TA(2005)0150.

[4] Sprejeta besedila, P6_TA(2006)0017.

--------------------------------------------------
14.

pozdravlja in podpira naslednje ukrepe, o katerih se je notranji revizor dogovoril z odgovornimi generalnimi direktorati po dodelitvi nalog za zagotavljanje zanesljivosti: — kar zadeva revizije skupin obiskovalcev, strožje zagotavljanje pravilnosti plačil in učinkovitosti izvajanja pravil o finančnih prispevkih, vključno z boljšimi opredelitvami upravičenih stroškov in pogojev za njihovo plačilo ter obdobja upravičenosti za vsak obisk; večja usklajenost prispevkov in dejanskih stroškov, ki so neposredno povezani z obiskom; dokončanje naknadnih kontrol za leto 2017 in začetek letnega nadzornega programa za vsa nadaljnja leta do sedaj ter izboljšanje predhodnih kontrol povračil; ratificiranje pogodbenih obveznosti potovalnih agencij do Parlamenta, kadar vodijo skupine; pojasnitev pravil glede skupin obiskovalcev, da bi zmanjšali tveganje prilagoditve finančnega prispevka za dejavnosti, ki niso neposredno povezane s programom skupin obiskovalcev; — kar zadeva prvo fazo revizije financiranja evropskih političnih strank in evropskih političnih fundacij, priznanje, da je imel organ za evropske politične stranke in fundacije ob ustanovitvi zelo omejena sredstva za uvedbo novih postopkov za upravljanje in nadzor; proučitev, ali še vedno obstajajo področja skupnih ali prekrivajočih se odgovornosti med organom in GD FINS, na katerih bi lahko dodatno izboljšali sodelovanje, predvideno v glavni zakonodaji, ki ureja postopek registracije, tj. Uredbi (EU) 1141/2014 Evropskega parlamenta in Sveta (2), zlasti v členu 28; opredelitev več določb iz uredbe, ki urejajo postopek registracije in v katerih bi lahko izboljšali jasnost, celovitost ter enostavnost uporabe; — kar zadeva drugo poročilo o reviziji informacijskih sistemov: upravljanje identitete in dostopa, omejitev pravic do privilegiranega dostopa do podatkovne zbirke aplikacije v delovnem okolju na skrajni minimum; strožji nadzor nad dostopom do podatkovnih zbirk aplikacij in računov aplikacija–aplikacija; boljše upravljanje posameznih pravic do dostopa, da bi opredelili pravila o nadzoru dostopa in bolje spremljali posamezne pravice do dostopa; — kar zadeva predhodni pregled okvira Parlamenta za varstvo podatkov, ki je bil sprejet 17. februarja 2021, povečanje zmogljivosti upravljavcev podatkov za skladnost z Uredbo (EU) 2018/1725 (3) in ozaveščenosti zaposlenih o obdelavi osebnih podatkov; zagotovitev, da ima služba za varstvo osebnih podatkov ustrezno osebje; nujna posodobitev centralnega registra Parlamenta o dejavnostih obdelave, ki vključujejo osebne podatke; povečanje varnosti informacijskih sistemov, v katerih se obdelujejo osebni podatki; boljše upravljanje odvzema dostopa;
2.

opozarja na zavezo Parlamenta, da bo aktiviral vse razpoložljive proračunske instrumente Unije, da bi Ukrajini in ljudem, ki bežijo pred vojno v Ukrajini, še naprej zagotavljal največjo možno gospodarsko in finančno podporo; ponovno poudarja, da je treba zagotoviti solidarnost med državami članicami in sprejeti skupne ukrepe za sprejem milijonov beguncev, ki bežijo iz Ukrajine, vključno z njihovim prerazporejanjem; poudarja, da je pomembno zagotavljati nenehno podporo Republiki Moldaviji pri premeščanju oseb v države članice v okviru solidarnostne platforme; poziva zlasti Komisijo, naj načrtuje in uporabi sredstva, namenjena programom čezmejnega sodelovanja med Ukrajino in državami članicami za obdobje 2021–2027, da bi povečala odpornost skupnosti, ki živijo na meji in so izpostavljene begunski krizi;
13.

ugotavlja, da je skupno podjetje leta 2020 objavilo zadnje razpise, in sicer dva ukrepa na področju raziskav in inovacij, en inovacijski ukrep ter en usklajevalni in podporni ukrep, za katere je bilo predloženih 44 primernih predlogov, izmed njih pa je bilo nazadnje financiranih osem predlogov ukrepov na področju raziskav in inovacij, šest predlogov inovacijskih ukrepov ter predlog za usklajevalni in podporni ukrep; je seznanjen s skupnim portfeljem projektov, ki obsega 96 projektov; je seznanjen tudi s tremi vodilnimi pobudami: mobilnost.E, industrija4.E in zdravje.E, ki spodbujajo sodelovanje znotraj skupnosti elektronskih komponent in sistemov ter med skupnostjo in uporabniki tehnologije, organi odločanja in družbo, da bi tehnologije in inovacije dejansko in hitreje vplivale na podjetja, gospodarstvo in potrošnike;
31.

ugotavlja, da je pandemija COVID-19 leta 2020 sprva močno omejila delovanje fundacije; ugotavlja, da se je fundacija hitro prilagodila delu na daljavo ter oblikovala in uvedla prvo spletno anketo, novo bazo podatkov in niz spremenjenih rezultatov raziskovalnih in komunikacijskih dejavnosti; ugotavlja, da je fundacija razvila elektronsko anketo o življenju, delu in COVID-19, da bi ugotovila, kakšne so posledice pandemije za ljudi po vsej Evropi, in da je s tem kot ena prvih evropskih institucij, agencij in organov pridobila nove podatke o pandemiji; ugotavlja, da je fundacija vzpostavila tudi bazo podatkov COVID-19 EU PolicyWatch; ugotavlja, da so bili dogodki, ki naj bi bili v letu 2020 organizirani v živo, nato izvedeni v obliki spletnih seminarjev in da je bilo razmerje med prijavami in dejansko udeležbo med 30 % in 50 %, kar je po navedbah fundacije višje od povprečja v tej panogi;
5.

v zvezi z nadaljnjimi ukrepi na podlagi ugotovitev iz poročila o razrešnici za leto 2019 o nezadovoljstvu glede izvajanja nekaterih dejavnosti agencije ugotavlja, da je agencija prevzela dodatne nove naloge, kot so evropski zeleni dogovor, osmi okoljski akcijski program in trajnostno financiranje, čemur pa ni sledilo ustrezno povečanje sredstev in osebja, da bi lahko izpolnila ambicije, določene v zakonodaji; je seznanjen, da je agencija prek več dejavnosti in sodelovanja s Komisijo neposredno podpirala izvajanje evropskega zelenega dogovora ter okvira podnebne in energetske politike do leta 2030; ugotavlja tudi, da je agencija namenila operativne uslužbence, ki izključno izvajajo samo te dejavnosti, kar še bolj izpostavlja njeno podporno funkcijo; poziva agencijo, naj začne razpravo s Komisijo, po potrebi prek mreže agencij EU, da bi obravnavala ta vprašanja in organu za podelitev razrešnice poročala o novostih v zvezi s tem;
47.

priznava, da je Komisija v odziv na pandemijo covida-19 preoblikovala programe in tako nevtralizirala kazalnike (ki so zaradi krize postali nepomembni ali neveljavni), spremenljive tranše pa pretvorila v fiksne; poleg tega je seznanjen s presečnimi datumi nekaterih kazalnikov in ciljev ter z njihovo preložitvijo na leto 2021; zato ugotavlja, da se je razmerje med fiksnimi in spremenljivimi tranšami v letu 2020 spremenilo in doseglo povprečni delež 84 % za fiksne tranše (44 % leta 2019) in 16 % za spremenljive tranše (56 % v letu 2019); v zvezi s tem želi spomniti na svoje stališče, da bi bile spremenljive tranše bolj ustrezne za poglabljanje politike in politični dialog s partnerskimi državami o glavnih reformah, ki jih je treba izvesti; zato zahteva, da se ga obvešča o učinkih in rezultatih preoblikovanja teh programov; poleg tega ugotavlja, da so le Karibi, osrednja Afrika, Latinska Amerika in Zahodni Balkan pri svojih plačilih ohranili relativno veliko spremenljivih tranš;
B.

ker je Estonija vložila vlogo EGF/2020/002 EE/Estonia Tourism za finančni prispevek iz Evropskega sklada za prilagoditev globalizaciji (ESPG) v zvezi z odpustitvijo 10 080 delavcev (4) v naslednjih gospodarskih sektorjih NACE po reviziji 2: oddelek 45 (Trgovina z motornimi vozili in popravila motornih vozil), oddelek 49 (Kopenski promet in cevovodni transport), oddelek 50 (Vodni promet), oddelek 51 (Zračni promet), oddelek 52 (Skladiščenje in spremljajoče prometne dejavnosti), oddelek 55 (Gostinske nastanitvene dejavnosti), oddelek 56 (Dejavnost strežbe jedi in pijač), oddelek 74 (Druge strokovne in tehnične dejavnosti), oddelek 77 (Dajanje v najem in zakup), oddelek 79 (Dejavnost potovalnih agencij, organizatorjev potovanj in druge s potovanji povezane dejavnosti), oddelek 90 (Kulturne in razvedrilne dejavnosti), oddelek 91 (Dejavnost knjižnic, arhivov, muzejev in druge kulturne dejavnosti), oddelek 92 (Prirejanje iger na srečo), oddelek 93 (Športne in druge dejavnosti za prosti čas); v estonski regiji Eesti (EE00) na ravni NUTS 2 (5) v referenčnem obdobju od 13. marca 2020 do 11. novembra 2020;
33.

ugotavlja, da je upravni odbor organa novembra 2018 sprejel nov okvir notranjih kontrol; ugotavlja, da je v prvem četrtletju 2020 opravil prvo letno oceno uspešnosti izvajanja načel notranje kontrole in sklenil, da sistem notranjih kontrol deluje dobro; je seznanjen, da je bilo odkritih 24 pomanjkljivosti, vendar so bile večinoma manjše in nobena ni porodila dvomov o obstoju in ustreznem delovanju načel, pač pa so bile v glavnem povezane z nadzornim okoljem in sestavinami kontrolnih dejavnosti, pa tudi z obveščanjem in komunikacijo;
6.

ugotavlja, da je inštitut opredelil in ocenil možnost sodelovanja in delitve virov z Agencijo Evropske unije za usposabljanje na področju preprečevanja, odkrivanja in preiskovanja kaznivih dejanj ter da raziskuje dodatne možnosti; poziva inštitut, naj sprejme nadaljnje ukrepe v zvezi s prepoznanimi priložnostmi za delitev virov; poziva inštitut, naj še naprej razvija sinergije, krepi sodelovanje in izmenjuje primere dobre prakse z drugimi agencijami Unije, da bi povečal učinkovitost (človeški viri, upravljanje stavb, storitve IT in varnost);
31.

pozdravlja prizadevanja agencije, da bi z ukrepi v korist invalidov vzpostavila bolj raznoliko in vključujoče delovno okolje in kulturo; poziva agencijo, naj oceni možnosti za nadaljnjo krepitev in vključevanje načel enakih možnosti pri zaposlovanju, usposabljanju, poklicnem razvoju, delovnih pogojih in ozaveščanju zaposlenih o teh vprašanjih ter oceni morebitne razumne izboljšave in spremembe svojih stavb (dostop, ustrezna pisarniška oprema) za osebe z zmanjšano mobilnostjo oziroma invalide;
33.

želi spomniti na svojo resolucijo z dne 16. januarja 2020 o institucijah in organih ekonomske in monetarne Unije: preprečevanje nasprotij interesov po koncu zaposlitve v javnem sektorju ( 6 ) ter odločbo evropske varuhinje človekovih pravic z dne 18. novembra 2020 in njena priporočila z dne 7. maja 2020 v zadevi 2168/2019/KR; je zaskrbljen zaradi preiskave varuhinje človekovih pravic, ki je sledila odločitvi organa, da nekdanjemu izvršnemu direktorju ne bo prepovedal nastopa funkcije v združenju za finančne trge v Evropi, pa tudi z zaključki preiskave, da je organ ravnal nepravilno, saj izvršnemu direktorju ni takoj onemogočil dostopa do zaupnih podatkov; poudarja, da bi bilo treba v tem primeru razmisliti o prepovedi neposrednega prehoda na to združenje; je seznanjen s priporočili varuhinje človekovih pravic in odgovorom organa, da so priporočila zajeta v novi kadrovski politiki; pozdravlja, da je odbor nadzornikov organa sprejel politiko o neodvisnosti in procesih odločanja v izogib nasprotjem interesov, ki je prvi korak k preprečevanju in ustreznemu obvladovanju nasprotij interesov ter k ukrepom za preglednost; poziva organ, naj zagotovi, da bodo njegovi notranji postopki za obravnavo nasprotij interesov v skladu s priporočili varuhinje človekovih pravic, če še niso v celoti usklajeni; z zanimanjem pričakuje podrobne novice o stanju že sprejetih in/ali predvidenih ukrepov za preprečevanje in obvladovanje, da bi preprečili ponovitev takšnega primera; poudarja, da so nasprotja interesov po koncu zaposlitve v javnem sektorju in pojav vrtljivih vrat težava, ki je skupna številnim organom in agencijam po vsej Uniji; poziva organ, naj prepreči prihodnje primere pojava vrtljivih vrat; poziva ga, naj se zgleduje po etičnem odboru Evropske centralne banke, ki objavlja svoja mnenja o primerih nasprotij interesov in pridobitni zaposlitvi po izteku mandata, da bi se povečala preglednost v zvezi s temi vprašanji; poleg tega ga poziva, naj izvršuje svoj etični vodnik, da bi zaščitil svojo integriteto ter uvedel poštene in odgovorne prakse;
11.

pozdravlja sodelovanje med inštitutom in Odborom za pravice žensk in enakost spolov (odbor FEMM), zlasti prispevek inštituta k sedanjim prizadevanjem odbora v zvezi s posledicami pandemije COVID-19 za ženske, nasiljem na podlagi spola, usklajevanjem poklicnega in zasebnega življenja, enakim plačilom, razlikami v pokojninah, pripravo proračuna, ki upošteva vidik spola, in pripravo parlamentarnega orodja, ki upošteva vidik spola; odločno podpira delo inštituta, ki s študijami, raziskavami in visokokakovostnimi podatki omogoča odboru FEMM, da ustrezno opravlja svoje delo; poudarja, da lahko inštitut zelo pomaga vsem odborom Parlamenta, da bi bolje integrirali vidik spola v vse politike Unije, in spodbuja Parlament, naj vzpostavi še tesnejše sodelovanje;
40.

poudarja, da bi morala biti finančna sredstva v okviru IPA III pogojena s spoštovanjem evropskih vrednot, kot so načela pravne države, neodvisnost sodstva, demokratični proces, spoštovanje temeljnih vrednot in dobri sosedski odnosi; poziva Komisijo, naj spremlja izvajanje pogojevanja; poziva Komisijo, naj uporabi sredstva, ki so trenutno dodeljena v okviru IPA III, da bi prek neposrednega upravljanja EU pomagala civilni družbi Turčije, zagovornikom človekovih pravic in novinarjem, ter povečala priložnosti za stike med ljudmi, akademski dialog, dostop turških študentov do evropskih univerz in medijske platforme za novinarje, da bi zaščitili in spodbujali demokratične vrednote in načela, človekove pravice in načelo pravne države;
13.

ugotavlja, da je agencija leto končala s skupnim primanjkljajem v višini 2 000 000 EUR (presežek v višini 700 000 EUR, povezan s subvencioniranimi dejavnostmi, in primanjkljaj v višini 2 700 000 EUR, povezan z dejavnostmi, ki se financirajo s pristojbinami in dajatvami); ugotavlja, da je bil primanjkljaj pri pristojbinah in dajatvah odštet od akumuliranega presežka, ki se je tako zmanjšal s 54 900 000 EUR na 52 200 000 EUR; kar zadeva dejavnosti, povezane s pristojbinami in dajatvami, opaža, da so se dohodki povečali za 1 800 000 milijona EUR v primerjavi z letom 2017, a so se stroški za zaposlene povečali za 3 700 000 EUR, upravni stroški za 900 000 EUR in operativni stroški za 2 600 000 EUR; ugotavlja, da je povečanje subvencij za dejavnosti za 2 000 000 EUR zadoščalo za kritje dviga upravnih stroškov za 100 000 EUR in odhodkov iz poslovanja za 1 400 000 EUR;
25.

poziva Računsko sodišče, naj oceni smiselnost in zanesljivost metodologije za izračun in vrednotenje stvarnih vložkov, in predlaga, naj se pri tem ocenita zasnova in odpornost smernic za izvajanje postopka za stvarne vložke, kar bi bilo v pomoč pri postopkih načrtovanja, poročanja in potrjevanja teh vložkov.
32.

ugotavlja, da ima sedaj skupno podjetje 16 odgovornih in 193 ključnih partnerjev (vključno s 50 malimi in srednjimi podjetji) ter da je bilo objavljenih devet razpisov za zbiranje predlogov (za dodelitev preostalih sredstev drugim partnerjem); ugotavlja, da je bilo ocenjenih osem od teh razpisov in na podlagi tega izbranih 560 partnerjev (vključno z 31 % malih in srednjih podjetij, ki predstavljajo 25 % sredstev) iz 27 držav;
7.

poziva Komisijo, naj v študiji izvedljivosti oceni, ali je mogoče združiti fundacijo z Evropsko fundacijo za izboljšanje življenjskih in delovnih razmer; poudarja, da imata fundacija in Cedefop zelo podobno področje delovanja, zato bi z združitvijo poenostavili njuno financiranje, javnosti pa pojasnili sistem evropskih agencij; poziva Komisijo, naj oceni, ali je mogoče vzpostaviti vsaj skupne sinergije s Cedefop; poziva jo tudi, naj oceni naslednji možnosti: in sicer selitev fundacije na sedež Cedefopa v Solunu oziroma selitev Cedefopa na sedež fundacije v Loughlinstownu; ugotavlja, da bi to pomenilo delitev korporativnih in podpornih storitev ter upravljanje skupnih prostorov, pa tudi skupno informacijsko in komunikacijsko tehnologijo, telekomunikacije in internetno infrastrukturo, s čimer bi prihranili veliko denarja, ki bi ga lahko uporabili za dodatno financiranje obeh agencij;
pozdravlja predlog Komisije ( 4 ) z dne 7. marca 2019, da se spremeni mehanizem Unije na področju civilne zaščite kot ključno orodje za krepitev zmogljivosti EU za obvladovanje tveganja nesreč ter se mu v obdobju 2021–2027 dodelijo finančna sredstva, ki ustrezajo ambicijam iz Sklepa (EU) 2019/420 Evropskega parlamenta in Sveta ( 5 ) in so v skladu z resolucijo Evropskega parlamenta z dne 14. novembra 2018 o večletnem finančnem okviru 2021–2027 ( 6 ) ; je prepričan, da bi bilo treba med Skladom in mehanizmom Unije na področju civilne zaščite zagotoviti natančno usklajevanje pri preprečevanju nesreč ter pripravah in odzivanju nanje;
18.

pozdravlja zavezanost agencije zmanjšanju negativnih operativnih in finančnih učinkov, ki bi lahko izhajali iz odločitve Združenega kraljestva o izstopu iz Unije, ter njeno sodelovanje s Komisijo na tem področju; ugotavlja, da je leta 2017 agencija pripravila seznam javnih naročil in dodelitev nepovratnih sredstev, na katere vpliva odločitev Združenega kraljestva o izstopu iz Unije, in analizo morebitnih posledic ter da se z zadevnimi izvajalci pogaja o ukrepih blažitve; poziva agencijo, naj organ za podelitev razrešnice obvešča o napredku pogajanj in opravljeni analizi;
22.

z zaskrbljenostjo ugotavlja, da iz poročila Računskega sodišča izhaja, da več agencij in organov povečuje uporabo drugih rešitev namesto prevajalskih storitev centra, kar pomeni, da je zmogljivost centra premalo izkoriščena, da prihaja do podvajanja sistemov in da bi lahko bila ogrožena poslovni model centra in njegova kontinuiteta; poziva center in Komisijo, naj proaktivno obravnavata rešitve tega vprašanja in izboljšave poslovnega modela, da bi lahko ublažila ta tveganja;